3月份「最佳金球」:晉峰林樂賢
2024年04月23日 19:45
東網電視
更多新聞短片
林樂賢對能與胞兄林樂勤一同競逐「年度最佳」,感到高興。
晉峰年輕中場林樂賢,憑3月9日「賽馬會菁英盃」分組賽對標準流浪一場,離門30多碼的球不着地妙射,大熱當選【聚大金鳳特約】3月份「最佳金球」。「啫喱」將與在1月份射入靚絕罰球的哥哥林樂勤,力爭成為年度最佳。
林樂賢在對流浪的「賽馬會菁英盃」B組分組賽正選上陣,易邊後僅2分鐘,便把握對方門將出迎解圍不遠,順勢球不着地笠射破網,他坦言當刻未有想太多:「雖然途程有啲遠,但前面都有流浪球員埋緊嚟,如果等個波落咗地,就未必起到腳。」「啫喱」今季暫時攻入兩球,他對此表示開心,又指自己在埋門方面下了不少苦功:「始終自己強項係交或者扭波,射波唔算專長,所以今年都擺咗好多心機落去練。之前幾季冇入過波,希望打開缺口之後,入波會陸續有嚟。」
值得一提,「啫喱」的哥哥林樂勤早在1月份,已經捧走「最佳金球」獎座。對於兩兄弟同時成為每月金球得主,「啫喱」表示相當難得,並盼望其中一人的入球能夠當選年度最佳:「老實講我嗰球係靚啲,當然哥哥嗰吓都好有功架,擺定個波嚟射,技巧上面完全唔同。但我又唔會話要同哥哥爭獎,就算自己攞唔到,佢攞都好開心。」
【聚大金鳳特約】:每月最佳金球
8月.劉智樂(標準流浪)
9月.查理史葛(傑志)
10月.陳傲軒(冠忠南區)
11月.里奧(港會)
12月.伊巴謙(標準流浪)
1月.林樂勤(均業北區)
2月.趙聡悟(冠忠南區)
3月.林樂賢(晉峰)